Storck termékfejlesztés – hagyomány és innováció
Termékfejlesztés A trendek felismerése és a lehetőségek kihasználása
A Storck munkatársai elkötelezettek, hogy termékeinkkel a világot megédesítsék és boldogabbá tegyék. Ez olyan kihívás, amely az első ötlettől kezdve a mintatermék elkészítésén, a házon belüli tesztelésén át a termék bevezetéséig több évig is tarthat. Minden új fejlesztés és továbbfejlesztés középpontjában márkáink minősége és hitelessége áll.
Egy új termék vagy egy receptúra kifejlesztésénak kiinduló pontja az intenzív piacelemzés, hiszen a Storck mindig a fogyasztók igényeit szeretné kiszolgálni.
A csapat ezután tesztgyártást dolgoz ki a kiválasztott kedvencekhez. Végül kísérletezünk – alapanyagokat tesztelünk és hasonlítunk össze, gyártási eljárásokat ellenőrzünk és fejlesztünk tovább annak érekében, hogy mindig a lehető legjobb termék szülessen.
A hosszú távon sikeres innováció szempontjából a gyorsaság is döntő. A Storck folyamatosan invesztál saját, korszerű berendezésekbe és készülékekbe, és nagy hangsúlyt helyez a házon belül történő gyártásra, hiszen így optimalizálhatók leginkább a folyamatok, és biztosítható a kiváló minőség.
A meglévő márkák ily módon szintén profitálnak, mivel az egyes receptúrák finomításai és változatai könnyebben igazíthatók a fogyasztók igényeihez, és az új folyamatok technológiái hatékonyabban integrálhatók.
Az ötlettől a legjobbig: Az egész folyamat a termékkoncepcióval kezdődik, mert ez képezi a fejlesztési osztálynak adott konkrét instrukciók alapját. Egy csapat ezután összeállítja a mintareceptúra (prototípus) elkészítéséhez szükséges specifikációkat és követelményeket.
Ezt a prototípust a házon belüli tesztközpontban aprólékos munkával készítik el. És ekkor jön csak az igazi próba! Ilyenkor az íz, a konzisztencia és az aroma áll a vizsgálatok középpontjában – de természetesen a megjelenés sem elhanyagolandó.
Lépésről-lépésre finomítjuk a részleteket, kóstolunk, míg a receptúra végső elfogadásra nem kerül. A termékfejlesztést számos ellenőrzés kíséri: eltarthatóságot és tárolást célzó vizsgálatok, valamint fogyasztói elfogadással kapcsolatos kutatások és gazdaságossági elemzések kísérik a terméket a gyártás megkezdéséig.
Az elejétől fogva figyelembe vesszük a nemzetközi sajátosságokat, ízléseket és igényeket. Ha szükséges, akár új gyártósorokat is építhetünk. Az első gyártás mindig izgalmas pillanat, hiszen itt mutatkozik meg, hogy fejlesztő csapatunk mennyire jól végezte munkáját.
A folyamatot mindig a hosszútávú siker motiválja – annak érdekében, hogy a Storck termékek stabil helyet foglaljanak el a piacon és az emberek életében.
Keverő, henger, főzőüst vagy gyúrógép – a Storck a mintatermékek elkészítéséhez teljesen felszerelt konyhákkal és komplex berendezésekkel rendelkezik. Élelmiszeripari technikusok, táplálkozástudományi és az édesipari termékek gyártásában jártas szakemberek karöltve dolgoznak együtt. A „csokoládé receptúrák és töltelékek” kitalálásával foglalkozó munkatársaink igazi csokoládéművészek. Kis mennyiségben és valódi kézműves munkával, a részletekbe menő pontossággal dolgozzák ki és állítják elő azokat a termékeket, amelyek később az ipari termelésben a Storck édességek kiváló minőségét és egyedülállóságát garantálják.
A Storck termékek a világ számos országában jelen vannak. Összetéveszthetetlen ízüket természetesen frissességüknek is köszönhetik. Hosszú útvonalakon történő szállítás esetén ez olykor nagy kihívás: a körültekintő jól tervezett logisztika elengedhetetlen, hogy távoli országok fogyasztói is a megszokott minőségben élvezhessék a Storck termékeket.